சமூகப் பொறுப்பும் அக்கறையும் உள்ள ஊடக முதலாளிகளும் ஆசிரியர்களும் செய்தியாளர்களும் அரிதாகி விட்டனர். பரபரப்பான செய்திகளே இன்று விற்பனைக்குரிய பண்டங்களாம். 99% ஊடகங்கள் வணிக நிறுவனங்களுக்கே உரிய லாபநோக்குடன் செயல்படத் தொடங்கிவிட்டன. மக்களுக்கு விழிப்புணர்வை ஏற்படுத்த வேண்டும் என்ற அறக்கோட்பாடுகள் மறைந்து மக்களை எப்படியாவது கவர்ந்து விற்பனையைப் பெருக்கி லாபம் ஈட்ட வேண்டும் என்றே அவை கருதுகின்றன. News can be hot; but should be fact என்ற அடிப்படையை மறந்து விட்டுச் சில ஊடகங்கள் தங்கள் மதம் மற்றும் இனம் சார்ந்த நுண்ணரசியலுக்குத் தம்மை முன்னிலைப்படுத்திக்கொள்வதை இன்று நாம் கண்கூடாகக் கண்டு வருகிறோம்.